145. löggjafarþing 2015–2016.

Þingskjal 96 — 96. mál.

Fyrirspurn

til félags- og húsnæðismálaráðherra um endurgreiðslukröfur Fæðingarorlofssjóðs.

Frá Steinunni Þóru Árnadóttur.

1.	Hversu margar kröfur hafa verið gerðar um endurgreiðslu fæðingarorlofs frá árinu 2005?

2.	Hversu margar endurgreiðslukröfur hafa verið gerðar á hendur foreldrum, sundurliðað eftir stöðu þeirra á vinnumarkaði, þar á meðal hvort þeir séu í fullu starfi, hlutastarfi eða sjálfstætt starfandi?

3.	Hversu margar endurgreiðslukröfur hafa verið gerðar á hendur foreldrum, sundurliðað eftir því hvort þeir hófu og luku töku fæðingarorlofs um mánaðamót eða á öðrum tíma mánaðar?

4.	Hversu margar endurgreiðslukröfur hafa verið látnar niður falla eftir að gögn og skýring
ar hafa borist frá foreldrum, hversu mörgum endurgreiðslukröfum hafa foreldrar orðið við og hversu mörgum hefur verið skotið til úrskurðarnefndar fæðingar- og foreldra
orlofsmála?

5.	Hversu margir úrskurðir úrskurðarnefndarinnar hafa staðfest ákvörðun Fæðingarorlofs
sjóðs um endurgreiðslukröfu?

Í svarinu er óskað sundurliðunar eftir kyni, ári og upphæðum.

Skriflegt svar óskast.